Príručka používateľa počítača VAIO Typový rad SVS13A1/SVS1311/SVS1511

Najčastejšie otázky

#### Čo robiť, ak obrazovka počítača stmavne?

- Skontrolujte, či je počítač VAIO zapnutý a či nie je v režime nízkej spotreby. [Detaily]

- Skontrolujte, či je počítač VAIO správne pripojený k sieťovej napájacej zásuvke [Detaily] a či svieti indikátor napájania.

- Obrazovka počítača môže byť vypnutá.
  Stlačte ľubovoľný kláves na klávesnici.

- Môže byť nastavený výstup na externý displej.
  Niekoľkonásobným stlačením klávesov Fn+F7 vyberte požadovaný výstup na displej a stlačte kláves Enter. [Detaily]

- Ak sa počítač VAIO napája z batérie, skontrolujte, či je batéria správne vložená a nabitá. [Detaily]

- Ak ste chvíľu počkali a obrazovka počítača ostala tmavá, postupujte podľa krokov nižšie:

- Stlačte a aspoň štyri sekundy podržte tlačidlo (napájanie). Skontrolujte, či prestal svietiť indikátor napájania, a zapnite počítač VAIO.

- Ak problém pretrváva, stlačte a aspoň štyri sekundy podržte tlačidlo (napájanie) a skontrolujte, či prestal svietiť indikátor napájania. Odpojte všetky káble a periférne zariadenia, napríklad napájací kábel alebo zariadenie USB, odmontujte batériu a počkajte približne päť minút. Potom ich zapojte a znova zapnite počítač VAIO.