Príručka používateľa počítača VAIO Typový rad SVS13A1/SVS1311/SVS1511

Koncepcia

# Informácie o typoch zálohovania

Cenné údaje môžete zálohovať pomocou funkcie Zálohovanie a obnovenie systému Windows.
Nižšie nájdete niekoľko typov zálohovania, ktoré splnia vaše požiadavky.

### Zálohovanie súborov

Môžete vybrať priečinky a súbory uložené v počítači VAIO a zálohovať ich na disk DVD alebo externý pevný disk. Podrobné informácie o zálohovaní údajov nájdete v dokumente Pomoc a technická podpora pre systém Windows.

### Zálohovanie obrazov systému

Môžete vytvoriť záložnú kópiu celého systému počítača VAIO. Keď vstavané úložné zariadenie alebo počítač prestane fungovať, môžete pomocou obrazu systému obnoviť nastavenia počítača, ktoré platili v čase zálohovania.
Na vytvorenie obrazu systému potrebujete voliteľný pevný disk naformátovaný vo formáte NTFS. Obraz systému môžete zálohovať aj na optické disky, napríklad Blu-ray Disc alebo DVD.
Podrobné informácie o vytvorení obrazu systému nájdete v dokumente Pomoc a technická podpora pre systém Windows.

### Bod obnovenia

Po inštalácii nového softvéru alebo zmene nastavení systému Windows sa môžu vyskytnúť problémy s počítačom VAIO (napríklad pomalé reakcie, nemožnosť spustiť softvér a pod.).
Pred takouto inštaláciou alebo zmenou nastavení môžete vytvoriť bod obnovenia a v prípade problémov obnoviť predchádzajúci stav systému. Podrobné informácie o bode obnovenia nájdete v časti Vytvorenie bodu obnovenia. [Detaily]
Poznámka

- Za žiadnych okolností vrátane zlyhania počítača VAIO neobnovíme pôvodný stav počítača ani vás neodškodníme za žiadne stratené ani poškodené údaje.

- Médiá pre obnovenie systému vytvorte hneď po zakúpení počítača VAIO. Ak v dôsledku poruchy počítača nemôžete vytvoriť záložnú kópiu údajov pomocou funkcie systému Windows, môžete údaje zálohovať pomocou zálohovacieho nástroja nachádzajúceho sa na médiách pre obnovenie systému.
  Informácie o vytvorení médií pre obnovenie systému nájdete v časti Vytváranie médií pre obnovenie systému. [Detaily]

Rada

- Ak počítač VAIO nie je vybavený diskovou jednotkou, pred zálohovaním k nemu musíte pripojiť externé zariadenie, napríklad externý pevný disk alebo jednotku DVD, prípadne zmeniť veľkosť oblasti disku C: a vytvoriť tak ďalšiu oblasť disku. [Detaily]

Súvisiaca téma
Informácie o zálohovaní
Zálohovanie údajov, ak nemožno spustiť systém Windows
Obnovenie údajov pomocou nástroja VAIO Nástroj na obnovu údajov
Vytvorenie bodu obnovenia
Obnovenie systémových súborov pomocou bodu obnovenia, ak nemožno spustiť systém Windows