Príručka používateľa počítača VAIO Typový rad SVS13A1/SVS1311/SVS1511

Referenčné informácie

# Poznámky k používaniu napájacieho zdroja

Pred pripojením počítača VAIO k sieťovému napájaciemu zdroju si prečítajte nasledujúce opatrenia.

- Ak vyberiete batériu, kým je počítač VAIO zapnutý alebo v režime spánku, ale odpojený od sieťového napájacieho zdroja, môžete stratiť všetky neuložené údaje.

- Ak od počítača VAIO odchádzate na dlhší čas bez toho, aby bol pripojený k sieťovému napájaciemu zdroju, vypnite ho.

## Poznámky k napájaciemu adaptéru

- Používajte napájací adaptér dodaný s počítačom VAIO alebo originálne výrobky značky Sony. Nepoužívajte žiaden iný napájací adaptér, pretože by mohol spôsobiť poruchu.

- Napájací adaptér nezapájajte do zariadenia na prevod energie, napríklad do cestovného meniča energie. Mohlo by dôjsť k prehriatiu alebo poruche.

- Ak sa napájací adaptér poškodí alebo zlomí, prestaňte ho používať.

- Ak používate replikátor portov (nie je súčasťou dodávky), vždy používajte predpísaný napájací adaptér. V opačnom prípade sa stratia všetky neuložené údaje.

## Poznámky k zapnutiu počítača VAIO

- Keďže počítač VAIO obsahuje magnetické súčasti, uchovávajte magnetické záznamové médiá, napríklad diskety, ďalej od počítača, pretože môže dôjsť k poškodeniu údajov.

- Keď k počítaču VAIO priblížite magnetické zariadenia, automaticky prejde do režimu spánku (s predvolenými nastaveniami). Uchovávajte magnetické zariadenia ďalej od počítača.

Súvisiaca téma
Pripojenie napájacieho zdroja
Zapnutie počítača VAIO
Vypnutie počítača VAIO
Reštartovanie počítača VAIO