Príručka používateľa počítača VAIO Typový rad SVS13A1/SVS1311/SVS1511

Úloha

# Zálohovanie údajov, ak nemožno spustiť systém Windows

Ak nemôžete spustiť systém Windows, zálohujte údaje pomocou nástroja Záchrana VAIO Care (VAIO Care Rescue).

## Záchrana údajov

1. Kým je počítač VAIO vypnutý, stlačením tlačidla ASSIST spustite nástroj Záchrana VAIO Care (VAIO Care Rescue).

Rada

- Ak sa zobrazí okno výberu zobrazovaného jazyka, vyberte požadovaný jazyk a kliknite na tlačidlo OK.

1. Kliknite na položky Nástroje (Tools) a Záchranné údaje (Rescue Data).

1. Postupujte podľa pokynov na obrazovke.

Poznámka

- Ak je počítač VAIO vybavený portom USB, ktorý je kompatibilný so štandardom USB 2.0, pri zálohovaní údajov pomocou zariadenia USB pripojte zariadenie USB k tomuto portu.

Rada

- Nástroj Záchrana VAIO Care (VAIO Care Rescue) môžete spustiť aj pomocou médií pre obnovenie systému. [Detaily]

- Ak vyberiete možnosť Prispôsobená záchrana (Custom rescue), odporúča sa, aby ste ako miesto na uloženie zachránených súborov vybrali externý pevný disk.

## Poznámky k používaniu softvéru Záchranné údaje

- So zachránenými súbormi zaobchádzajte opatrne, aby ste ich chránili pred neoprávneným prístupom.

- Skôr než pomocou softvéru Záchranné údaje (Rescue Data) spustíte zálohovanie a obnovovanie údajov, vypnite funkciu systému Windows na šifrovanie pevného disku.
  Pomocou médií pre obnovenie systému a tohto softvéru však môžu k nezašifrovaným zachráneným súborom vo vstavanom úložnom zariadení bez problémov získať prístup neoprávnení používatelia. Po použití softvéru preto nastavte heslo na spustenie počítača alebo heslo pevného disku, zapnite funkciu systému Windows na šifrovanie pevného disku a odložte médiá pre obnovenie systému na bezpečné miesto, aby ste zachránené súbory chránili pred neoprávneným prístupom.

- Ak chcete obnoviť údaje chránené autorskými právami, napríklad hudobné súbory usporiadané pomocou softvéru na prehrávanie digitálnych médií, použite zálohovací nástroj špecifikovaný softvérom, ktorý ste použili na import takýchto údajov. Spoločnosť Sony nezaručuje kompatibilitu pri prehrávaní údajov, ktoré sa neobnovia pomocou špecifikovaného zálohovacieho nástroja.

- Používanie softvéru Záchranné údaje (Rescue Data) nezaručuje, že sa vytvorí záloha všetkých údajov vo vstavanom úložnom zariadení.
  Spoločnosť Sony nepreberá zodpovednosť za žiadnu stratu údajov, ku ktorej dôjde v dôsledku zálohovania.

- Počas používania tohto softvéru napájajte počítač VAIO pomocou napájacieho kábla alebo napájacieho adaptéra.

- V závislosti od vybratého miesta sa zachránené súbory môžu rozdeliť na dva alebo viac súborov a uložiť na určené miesto alebo premenovať. Zachránené súbory obnovíte pomocou nástroja VAIO Nástroj na obnovu údajov (VAIO Data Restore Tool). [Detaily]

- Ak externý pevný disk alebo optická jednotka nepodporuje pripojenie pomocou rozhrania USB, musíte nainštalovať softvérový ovládač.

Súvisiaca téma
Informácie o zálohovaní
Informácie o typoch zálohovania
Obnovenie údajov pomocou nástroja VAIO Nástroj na obnovu údajov
Vytvorenie bodu obnovenia
Obnovenie systémových súborov pomocou bodu obnovenia, ak nemožno spustiť systém Windows