Príručka používateľa počítača VAIO Typový rad SVS13A1/SVS1311/SVS1511

Najčastejšie otázky

#### Prečo je pripojenie BLUETOOTH(R) pomalé?

- Rýchlosť prenosu údajov závisí od prekážok alebo vzdialenosti medzi oboma zariadeniami, kvality rádiového signálu, konfigurácie zariadenia alebo používaného softvéru.
  Počítač VAIO a zariadenie BLUETOOTH presuňte bližšie k sebe.

- Ak zariadenie BLUETOOTH, s ktorým sa pokúšate komunikovať, používa inú verziu technológie BLUETOOTH ako počítač VAIO, komunikácia môže byť pomalšia.

- Ak je počítač VAIO kompatibilný s vysokorýchlostnou technológiou BLUETOOTH a sú splnené nasledujúce dve podmienky, môžete komunikovať vysokou rýchlosťou. Niektoré profily BLUETOOTH však nepodporujú vysokorýchlostnú komunikáciu.

- Zariadenie BLUETOOTH, s ktorým sa pokúšate komunikovať, podporuje vysokorýchlostnú technológiu BLUETOOTH.

- V počítači je povolená funkcia bezdrôtovej siete LAN aj funkcia BLUETOOTH.