Príručka používateľa počítača VAIO Typový rad SVS13A1/SVS1311/SVS1511

Referenčné informácie

# Manipulácia s diskmi
<Modely vybavené optickou jednotkou>

Prečítajte si nasledujúcu časť, aby ste ochránili údaje na disku a mohli zabezpečiť primeranú starostlivosť o disky.

- Disk vždy držte za okraje a otvor v strede, pritom sa nedotýkajte záznamovej ploche (prehrávateľná plocha), ako je to znázornené nižšie.
  Odtlačky a prach na povrchu disku môžu spôsobiť chybu čítania alebo zápisu. Disk vždy udržujte čistý.

- Sony neprijíma žiadnu zodpovednosť za prípadné problémy a škody, ktoré sú spôsobené etiketami nalepenými na disky. Pozorne si prečítajte návod priložený k softvéru na označenie alebo papierovým etiketám a etikety používajte na vlastnú zodpovednosť.

### Starostlivosť o disky

- Na bežné čistenie disk chyťte za jeho okraj a mäkkou utierkou poutierajte povrch smerom od stredu k okraju podľa obrázka nižšie.

- Ak je disk veľmi znečistený, navlhčite mäkkú tkaninu vodou, dobre ju vyžmýkajte a použite ju na utretie povrchu disku smerom od stredu k okraju. Zvyšnú vlhkosť utrite suchou mäkkou tkaninou.

- Nepoužívajte rozpúšťadlá ako sú benzín, riedidlo, komerčne dostupné čistiace prostriedky alebo antistatický sprej, ktoré môžu spôsobiť poškodenie disku.