Príručka používateľa počítača VAIO Typový rad SVS13A1/SVS1311/SVS1511

Referenčné informácie

# Kompatibilné médiá „Memory Stick“

Do zásuvky „Memory Stick“ na počítači VAIO možno vkladať nasledujúce veľkosti a typy médií:

- „Memory Stick Duo“

- „Memory Stick PRO Duo“

- „Memory Stick PRO-HG Duo“

- „Memory Stick Micro“

## O technológii „MagicGate“

„MagicGate“ je názov technológie na ochranu autorských práv vyvinutej spoločnosťou Sony. Medzi zariadením kompatibilným s technológiou „MagicGate“ a nosičom „Memory Stick“ prebehne overovací proces kvôli kontrole, či dokáže korektne ukladať a prehrávať údaje, potom sa údaje zašifrujú. Overovanie sa vykoná aj pred prehrávaním údajov, ktoré sa dešifrujú a prehrajú iba po úspešnom overení. Údaje chránené autorskými právami sa môžu prehrať iba overenými zariadeniami.
Poznámka

- Počítač VAIO podporuje iba médiá „Memory Stick“ veľkosti Duo. Nepodporuje médiá „Memory Stick“ štandardnej veľkosti.

- Pred použitím média „Memory Stick Micro“ („M2“) ho nezabudnite vložiť do redukcie „M2“ na veľkosť Duo. Ak médium zasuniete priamo do zásuvky „Memory Stick Duo“ bez redukcie, možno sa zo zásuvky nebude dať vytiahnuť.

- Váš počítač VAIO bol testovaný a vyhodnotený ako kompatibilný so všetkými médiami „Memory Stick“ do 32 GB značky Sony, ktoré boli k dispozícii v januári 2012. Kompatibilita so značkou „Memory Stick“ však nie je vždy zaručená.

- Použitie akýchkoľvek zvukových alebo obrazových dát, ktoré zaznamenáte, na iné ako osobné účely je bez predchádzajúceho súhlasu od držiteľov príslušných autorských práv v rozpore so zákonom o ochrane autorských práv. Preto médiá „Memory Stick“ s takými dátami chránenými autorskými právami sa môžu používať iba v súlade so zákonom.

- Ak chcete využívať túto technológiu, používajte „Memory Stick“ s označením „MagicGate“.

- Zásuvka „Memory Stick“ na vašom počítači VAIO nepodporuje technológiu „MagicGate“ pre karty „Memory Stick“ s kapacitou do 256 MB.

- Ak médium „Memory Stick“ používate na mieste vystavenom pôsobeniu statickej elektriny alebo elektrického šumu, uložené údaje sa môžu stratiť.

- Maximálna možná veľkosť súboru na médiu „Memory Stick PRO Duo“ alebo „Memory Stick PRO-HG Duo“ je menej ako 4 GB, ako je definované v technických údajoch systému súborov.

Súvisiaca téma
Informácie o médiu „Memory Stick“
Vloženie a vybratie média „Memory Stick“
Formátovanie média „Memory Stick“
Poznámky k používaniu média „Memory Stick“